《梅雪堂》
宋代·卢孝孙

玄冬雪霰零，寒梅吐花白。
皎皎冰玉姿，六出同一色。
佳士开幽轩，於此心境悦。
味澹志愈坚，冰霜励高节。
永言贞素心，千载共孤洁。

作者简介：卢孝孙，字新之，学者称玉溪先生，贵溪（今属江西）人。宁宗嘉泰二年（一二○二）进士。历知玉山县，太学博士。理宗淳祐初辞官，专心授徒。事见清雍正《江西通志》卷五○、八五。